यहां यह भी ध्यान देना जरूरी है कि किसानों द्वारा की जा रही आत्म-हत्याओं के घिनौने कृत्य के पीछे उनके द्वारा लिये गए कर्ज को अदा कर पाने में उनकी असमर्थता है। चूंकि फसल बर्बाद हो जाती है और कृषि निवेशों के लिए लिया गया कर्ज़ बढ़ता जाता है, इनसे घिरे हुए किसानों के पास मरने के अलावा और कोई विकल्प नहीं बचता। वे अपने पीछे निराश्रित विधवा और यतीम बच्चों के लिए विरासत में ऐसे कर्ज़ छोड़ जाते हैं।